Diari Oficial de la Generalitat Valenciana


Sumari del DOGV 4393, del 05-12-2002 (2002/13770)

RESOLUCIÓ d'11 de novembre de 2002, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la línia aèria de mitjana tensió a 20 kV, D/Cº, des de la ET Xixona a l'àrea industrial l'Espartal, al terme municipal de Xixona. Expedient d'expropiació JUEXPR/2001/6.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/13405


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ d'11 de novembre de 2002, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la línia aèria de mitjana tensió a 20 kV, D/Cº, des de la ET Xixona a l'àrea industrial l'Espartal, al terme municipal de Xixona. Expedient d'expropiació JUEXPR/2001/6. [2002/X13307]
  
Mitjançant Resolució del Servei Territorial d'Indústria i Energia d'Alacant, d'esta mateixa data, ha sigut autoritzada i declarada, en concret, la utilitat pública de la línia aèria de mitjana tensió a 20 kV, D/Cº, des de la ET Xixona a l'àrea industrial l'Espartal, al terme municipal de Xixona, d'acord amb el que s'ha establit en l'article 54 de la Llei 54/1997, de 27 de novembre, del Sector Elèctric. La dita declaració d'utilitat pública porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, este Servei Territorial, tot complint el que s'ha disposat en l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i, si fóra procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representades per una persona degudament autoritzada i aportar els documents acreditatius de la seua titularitat i l'últim rebut de la contribució. I s'hi podran fer acompanyar dels seus perits i un notari, si ho consideren oportú, amb les despeses a càrrec seu.
  
L'alçament d'actes tindrà lloc el pròxim dia 18 de desembre de 2002, a partir de les 9.00 hores a l'Ajuntament de Xixona.
  
L'orde de l'alçament d'actes es comunicarà a cada interessat mitjançant la corresponent cèdula de citació i la relació de titulars convocats apareixerà al tauler d'edictes de l'ajuntament afectat. S'informa que la present publicació es realitza, igualment, als efectes que determina l'article 59.4 de la Llei 30/1992, de Règim Jurídic de les Administracions Públiques i Procediment Administratiu Comú, de notificació de la present resolució en els casos de titular desconegut o amb domicili ignorat o en aquells en què, tot i haver-se intentat la notificació, no s'hi haguera pogut efectuar, d'acord amb el que s'assenyala en l'annex.
  
En l'expedient d'expropiació, Iberdrola Distribución Eléctrica, SA, assumirà la condició de beneficiària.